ආරියරත්න මනමේන්ද්‍ර මහතතාගේ චරිතය පුවත්පත් කලාවට මෙන්ම ගමේ සැමටම සේවයක් වූ ආදර්ශවත් චරිතයක් බව සමස්ත ලංකා සංස්කෘතික පදනමේ නියෝජ්‍ය අධ්‍යක්ෂ ජනරාල් සුදර්ශන ගමගේ මහතා පවසයි.ඒ මහතා එසේ පැවසුවේ ප්‍රවීණ මාධ්‍යවේදී ආරියරත්න මනමේන්ද්‍ර මහතාගේ අවමඟුල් උත්සවයට එක්වෙමිණි.මාධ්‍ය ක්ෂේත්‍රයට අමරණීය මෙහෙවරක් ඉටුකල ඇත්ත, ලංකාදීප, දිනමිණ, ලංකා ඇතුළු පුවත්පත් රැසක සේවය කළ දිනමිණ පුවත්පතේ හිටපු ප්‍රාදේශීය ප්‍රවෘත්ති කතුවරයෙක් වූ ආරියරත්න මනමේන්ද්‍ර මහතාගේ හදිසි අභාවයෙන් පසු අවසන් කටයුතු මාලබේ රත්නාරාම පාරේ පොදු සුසාන භූමියේ දී (3දා) පසුගියදා සිදු කරනු ලැබුවේ විශාල ප්‍රභූ පිරිසකගේ සහභාගිත්වයෙන් සහ ගම්වාසී ලොකු කුඩා සැමගේ ශෝකාන්තය මැදය.එහිදී හෝකන්දර උතුර පුරාණ විහාරාධිපති හේමාලෝක හිමි ඇතුළු රත්නාරාම විහාරස්ථානයේ හා අරංගල විහාරස්ථානයේ හිමිවරුන්ගේ ආගමික වත්පිළිවෙත් වලින් අනතුරුව ගුණකථන කිහිපයක්ම ඔහුගේ නිවසේ දී පැවැත්වුණි.එහිදී සුදර්ශන ගමගේ මහතා මෙසේද කීය.නමේන්ද්‍ර මහතා රජයේ රැකියාවක නිරතව සිට 1980 ජූලි වැඩ වර්ජනයෙන් රැකියාව අහිමි වූ පසු ගමේම කර්මාන්තයක් අරඹා ඉන්පසුව පුවත්පත් කලාවට පිවිසි දේශප්‍රේමී මාධ්‍යවේදියෙක්.